
Lp koostöö tegija ja kaasatav					
(vastavalt nimekirjale)				Meie /kuupäev digiallkirjas/ nr 7-1.2/708-4



Detailplaneeringu kooskõlastamine ja arvamuse küsimine (Kiruvere küla Puhkuse katastriüksuse detailplaneering)								

Menetlemisel on Kiruvere külas asuva Puhkuse katastriüksuse detailplaneering (Paabor Projekt OÜ töö nr DP-4-2026), mis algatati algselt Kose Vallavalitsuse 10.03.2026 korraldusega nr 57. Detailplaneeringu algatamisest teavitati 13.03.2026 kirjaga nr 7-1.2/2007-2. Planeeringust huviatatud isik esitas 12.08.2026  uue taotluse (taotluse nr 7-1.2/708-2), millega taotleti menetluse jätkamist detailplaneeringut muutva detailplaneeringuna. Kose vallavalitsuse 08.09.2026 korraldusega nr 258 algatati Kiruvere külas asuva Puhkuse katastriüksuse detailplaneering detailplaneeringut muutva detailplaneeringuna.

Vastavalt planeerimisseaduse § 133 lõikele 1 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktile 2 (III kategooria kaitsealused liigid EELIS kood KLO9351510 ja KLO9351557, Paunküla veehoidla veekaitse-, ehituskeelu-ja piiranguvöönd) ja punktile 10 (tuleohutusnõuded), punktile 14 (juurdepääs riigiteelt) esitame kõnealuse detailplaneeringu Teile kooskõlastamiseks ning arvamuse avaldamiseks.

Planeeringuala pindala on ca 0,5 ha ning see hõlmab Puhkuse (36302:002:0338) katastriüksust ning tagamaks nõuetekohast juurdepääsu ja tehnovõrkudega varustamist osaliselt ka Kiigemäe (36302:002:0368) katastriüksust. Puhkuse katastriüksuse pindala on 1005 m2, millest metsamaa kõlvik mooodustab 835 m2. 

Detailplaneeringuga on kavandatud Puhkuse katastriüksuse maakasutuse sihtotstarbe muutmine ärimaaks, ehitusõiguse määramine olemasoleva hoone laiendamiseks kuni 1/3 olemasoleva ehitise kubatuurist ning hoone teenindamiseks mõeldud tehnovõrkude ja- rajatiste planeerimine ehituskeeluvööndisse. Detailplaneeringuga ei tehta ettepanekut kalda ehituskeeluvööndi vähendamiseks.

Palume planeering kooskõlastada või planeeringule arvamus esitada 30 päeva jooksul. Planeerimisseaduse § 133 lõike 2 kohaselt kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui seadus ei sätesta teisiti.

Detailplaneeringu projekt asub kirjale lisatud digikonteineris „Kiruvere külas Puhkuse katastriüksuse detailplaneering.asice“. 
Detailplaneeringu dokumentidega on võimalik veel tutvuda https://www.kosevald.ee/dokumendiregister ja https://evald.ee/kosevald/#/planeeringud/planeeringud/556.

Küsimused ja täiendav info: Kose Vallavalitsuse majandusosakond arhitekt-planeerija, maris.plastunova@kosevald.ee, telefon 5470 0707.



Lugupidamisega


/allkirjastatud digitaalselt/

Ott Valdma
vallavanem






Maris Plastunova, maris.plastunova@kosevald.ee, +372 5470 0707
[bookmark: _Hlk173228581]___________________________________________________
Hariduse tn 1, 75101 Kose alevik	Telefon + 372 54 620 123	E-post: vald@kosevald.ee
Kose vald, Harjumaa		Veebileht www.kosevald.ee	
Registrikood 75011547		Konto EE872200001120132608


2

image1.png




image2.png




